Участва в третата атака на Плевен срещу армията на Осман паша. Награден е с Орден „Свети Георги“ III ст. През септември е повишен във военно звание генерал-лейтенант. Назначен е за началник на щаба на Западния отряд. Участва в действията по обсадата на Плевен под командването на генерала от инженерните войски Едуард Тотлебен. След превземането на града е началник на щаба на Русчушки отряд. До края на войната е началник на щаба на Действащата руска армия на Балканския полуостров. Организира връщането на армията в Русия.